Holmenkollveien 26 A | Sem & Johnsen
Frittliggende enebolig over 2 plan - Stor, solrik terrasse - Innholdsrik kjeller med 2 innganger. Modernisering.
- Attraktiv beliggenhet ved foten av Holmendammen i barnevennlig og veletablert boligområde.
- Innholdsrik enebolig på 387 m² over kun 2 plan og loft.
- Standard i hovedsak fra byggeår. Modernisering med stort potensiale.
- Stor, solrik terrasse mot syd/vest, betydelig oppgradert i 2018.
- Hovedetasje med "alt". Stor stue med spiseplass, kjøkken, 3 soverom, bad og separat og toalett.
- Separat del i kjeller meg egen inngang, gang, 2 soverom, kjøkken, bad og separat toalett.
- Stor kjellerstue med egen inngang.
- Peis i stue.
- Lettstelt tomt. Biloppstillingsplass for flere biler på egen gårdsplass.
Attraktiv beliggenhet ved foten av Holmendammen og Gressbanen i barnevennlig og godt etablert boligområde med nærhet til både byen og marka.
Kort vei til dagligvarehandel i Holmenkollveien. Ellers er det også kort vei til Røa senter med bredt utvalg av servicetilbud bl.a. bank, kafeer, sportsforretninger, klesforretninger, post, vinmonopol, apotek, blomsterforretning, dagligvarebutikker o.a. Diverse servicetilbud også på Vinderen og Slemdal.
Fotballbane sommerhalvåret og skøytebane vinterhalvåret på Gressbanen. Idrettslaget Ready har både alpint, fotball og bandy. Nærområdet har i tillegg blant annet tennisbaner på Holmenkollen Tennisklubb og flotte turområder med skogstier hele veien opp til Midtstuen og videre innover Nordmarka. Preppet skiløype på Holmendammen de siste årene og akebakke vinterstid. Mange lekeplasser I nærmiljøet med husker, klatrestativer etc. En kort kjøretur til Holmenkollen, Tryvann Vinterpark og til marka med nærmest ubegrensede turmuligheter - sommer som vinter.
Ikke langt unna har man gode turmuligheter og rekreasjonsområder ved Bogstad Golfbane, Bogstadvannet med mulighet for bading om sommeren og ski/skøyter om vinteren, Holmendammen med fiskemuligheter,
Husebyskogen og Mærradalen for å nevne noe. Nordmarka byr på gode løypealternativer for både ski, sykkel og gange. Ved Bogstad gård finnes kafe, kulturaktiviteter, gårdsopplevelser og kunstutstillinger.
God offentlig kommunikasjon med buss fra Holmendammen busstopp, her går det bl.a. buss til Majorstuen på under 10 minutter. Ellers er det ca. 700 meter til Makrellbekken T-banestasjon som tar deg til Majorstuen på ca. 6 minutter og videre mot sentrum. Ellers er det 1km til Smestad som er et lite kollektivknutepunkt med flere buss- og t-baneforbindelser.
Gnr. 27 bnr. 2630 orgnr. 960531256 i Oslo kommune
359 392,- (Omkostninger totalt)
15 859 392,- (Totalpris inkl. omkostninger)
Kommunale avgifter kr. 44 523 pr År
Eiendomsskatt for 2020 utgjør kr. 30 429,-.
Kr. 44 523 pr År
Primærrom: 368 kvm, Bruksareal: 387 kvm, Bruttoareal: 425 kvm.
Velkommen til trygge visninger
Boligen ble oppført i 1995
Boligen er oppmålt til 368 m² P-rom (387 m² BRA) fordelt over 2 plan som omfattes av:
1. etasje: Entré/hall, samt romslig oppholdsrom med stue/spisestue/kjøkken og utgang til solrik veranda.
Terrasse mot syd/øst
Terrasse mot syd
Videre inneholder etasjen 3 soverom (1 med innredet kjøkken og utgang til veranda), flislagt baderom og separat wc.
Rom i kjeller er bygggeldt som boder og således ikke godkjent for varig opphold. Kostnader og risiko i forbindelse med eventuell bruksendring bæres av kjøper.
Kjeller: Hall med trapp, vaskerom, gang, omkledningsrom, bad, badstue og disponibelt rom. Videre stort rom med egen inngang.
Potensielt separat del i kjeller med egen inngang: Entré/gang, disponible rom, separat toalett, kjøkken og flislagt baderom.
Sekundærrom utgjør 19 m² og omfattes av teknisk rom, bod og uinnredet loftsrom med adkomst via nedtrekkbar stige i hall
Meget innholdsrik enebolig over to plan og loft oppført i 1995. Boligen har i hovedsak standard fra byggeår og er i dag mer innredet som et næringsbygg.
Dog stort potensiale med kvaliteter som blant annet luftige rom, stor terrasse mot syd/vest og ikke minst to separate innganger til kjelleretasjen.
Meget stor stue med peis, store vindusflater og utgang til terrasse med videre adkomst til hagen. Terrassen ble oppgradert i 2018 med fliser og rekkverk i stål med glass. Her også god størrelse og solrikt vendt mot syd og vest. Rikelig med plass til utemøblement og grill.
Kjøkkeninnredning med profilerte eikefronter på skuffer og skap. Benkeplate i laminat under plater og overskap. Praktisk kjøkkenøy i tilsvarende utførelse, men med benkeplate i sort stein. Meget god skap- og benkeplass. Kjøkkenet er utstyrt med integrerte hvitevarer som stort kjølehjørne, 2 keramiske koketopper med totalt 4 soner, nedfelt grill med benkeventilator, komfyr, mikrobølgeovn og oppvaskmaskin.
Terrasse mot syd/vest
Terrassen ble betydelig oppgradert i 2018
1 soverom i 1. etasje er innredet med enkel kjøkkeninnredning. Består av hvite profilerte fronter med benkeplate i laminat. Ingen hvitevarer.
Boligens våtrom består av bad og separat wc i 1. etasje, samt 2 bad, separat wc, badstue og vaskerom i kjeller. Alle våtrom har hovedkonstruksjon fra byggeår med støpte gulv, PVC sluk, membran og elektriske varmekabler. Tetthetsfunksjonen/forventet levetid er utløpt og oppgradering må påregnes.
Innvendig gulv består i hovedsak av merbauparkett. Noe fliser over varmekabler og laminat. Innvendige vegger av malt strie. Gipsplatekledde himlinger som er sparklet og malt.
- Fordelingstavle med automatiske vippebrytere. Rikelig med kurser og hovedstrømbryter på antatt 80-125 amp.
- Mekanisk ventilasjonsanlegg.
Hva ellers gjelder det tekniske om boligen og eiendommen generelt, henvises til tilstandsrapport og egenerklæring etc.
Frittliggende enebolig oppført i 1995 over to plan og loft. Grunn og fundamenter antatt støpt isolert plate på kultet grunn. Grunnmur i Leca som er utvendig pusset og malt. Etasjeskiller mellom kjeller og 1. etasje i Lecadekker/plank. Yttervegger av isolert bindingsverk som er utvendig kledd med liggende panel. Valmet tak i trekonstruksjon tekket med glassert takstein. Lakkerte takrenner og nedløp. Vinduer av 2-lags isolerglass med trekarm fra byggeår.
Stue med peis og utgang til terrasse
- Grunn og fundamenter, generelt.
- Vinduer og ytterdører.
- Utvendige beslag.
- Innvendige overflater (gulv, vegger og himling).
- Utstyr for sanitærinstallasjoner.
Veletablert boligområde i hovedsak bestående av villa- og småhusbebyggelse.
Eiet tomt: 612 kvm.
Svært lettstelt tomt opparbeidet med belegningsstein og asfaltert gårdsplass. Delvis støyskjerm mot Holmenkollveien. Det er skjermet mot naboer med hekk og beplantning. Ellers gruset tomt og stor støpt terrasse.
Adkomst fra Holmenkollveien. Boligen har både hovedinngang til 1. etasje og to separate innganger til kjelleretasjen.
Peis i stue. For øvrig elektrisk oppvarming med gulvvarme og oppvarming via varmluftsanlegg. Det er montert aggregat i begge etasjer og varmluft distribueres via kanaler til de fleste rom.
Gangavstand (14 min) til Holmen skole som sokner til eiendommen.
Iht. byggetegningene hos Plan- og bygningsetaten fremkommer det ikke hva kjelleretasjen er byggemeldt som. Det antas at rom i kjeller er byggemeldt som boder og således ikke godkjent for varig opphold. Kostnader og risiko i forbindelse med eventuell bruksendring bæres av kjøper.
Iht. veiledningen til TEK tilfredstiller ikke vinduer i soverom i kjeller kravene til rømningsvinduer.
Det foreligger en sak hos Plan- og bygningsetaten vedrørende mulig ulovlig bruksendring i kjeller. Det redegjøres for at inredning av rommene i kjelleren til rom for varig opphold/oppholdsrom, er søknadspliktig etter plan- og bygningsloven § 20-4. Innredet kjøkken i kjeller har ikke vindu og tilfredsstiller derfor ikke flere av kravene til oppholdsrom i teknisk forskrift (TEK17). Tiltaket er i strid med TEK17, og avhengig av dispensasjon. Dette er ikke dispensasjoner det kan regnes med å få. Det må enten søkes om bruksendring eller så må arbeidene tilbakeføres. Tilbakeføring vil si at rom i kjeller ikke kan brukes til varig opphold og at kjøkkenet må fjernes. Se vedlagt brev fra Plan- og bygningsetaten, samt saksnummer 202018762 på kommunens hjemmeside for mer informasjon.
1994/9676-1/105 Best. om adkomstrett
Formuesverdi som primærbolig kr 5 051 073 per 31.12.18
Formuesverdi som sekundærbolig kr 18 183 862 per 31.12.18
Boligen har separat del i kjeller med egen inngang. Det gjøres spesielt oppmerksom på denne delen ikke er godkjent som separat boenhet. Dør mellom hoveddel og separat del må holdes åpen.
Det foreligger midlertidig brukstillatelse på eiendommen. Det gjøres oppmerksom på at ferdigattest ikke utstedes for tiltak omsøkt før 01.01.1998, jfr. plan- og bygningslovens § 21-10, femte ledd. I
Eiendommen ligger på en tomt regulert til byggeområde for boliger med gjeldende reguleringsplan S-4220 - Reguleringsplan for småhusområder i Oslos ytre by (småhusplanen), vedtaksdato 15.03.2006. Reguleringskart med bestemmelser følger vedlagt.
Eiendommen er regulert til bolig. Oslo kommune har vedtatt en ny kommuneplan 23.09.2015. Dette kan føre til endring av noen av de vedtatte reguleringsplanene i kommunen. Informasjon om kommuneplanen med lenker til kartinnsynsløsning finner du på: https:www.oslo.kommune.no/politikk-og-administrasjon/politikk/kommuneplan/. Interessenter bes selv undersøke dette. Plan kan fås ved henvendelse til megler.
Ingen kjente planer som berører eiendommen direkte. Oslo er stadig under endring/utvikling, bygg sette sopp, rehabiliteres og rives ned. Vi anbefaler derfor alle budgivere å sette seg inn i gjeldende reguleringsbestemmelser. Se også vedlagt reguleringskart datert xx..
Dersom handel kommer i stand er det avtalt at selger betaler 1% inkl. mva. av kjøpesummen i provisjon. I tillegg belastes direkte utlegg.